“Flluska uji” në vend të shisheve plastike
Shishet plastike të ujit do të zëvendësohen nga një membranë miqësore ndaj mjedisit, e cila madje edhe mund të gëlltitet me gjithë ujin që përmban
Ndotja nga plastika është duke u bërë një problem gjithnjë e më i madh. Konsumi global i plastikës është rritur nga rreth 5 milionë tonë në vit në dekadën e viteve 1950-të, në gati 110 milionë tonë në vitin 2009. Plastika është material i vështirë që i duhet deri në 1 mijë vjet për t’u tretur. Madje edhe pasi degradon, përfundon në pjesëza mikroskopike helmuese në trupin dhe stomakun e kafshëve që ne konsumojmë. Siç njofton korrespondenti i Zërit të Amerikës, Kevin Enochs, një kompani angleze ka krijuar një produkt që mund të ndihmojë për zgjidhjen e këtij problemi. Befasi madje edhe shokim, mund të pikaset në reagimet e para të njerëzve që shijojnë një “Ooho” (Uho!). Por, pasi kalon surpriza fillestare, ata kuptojnë se e vetmja gjë që ndryshon në atë çfarë po hanë, është paketimi. , shpjegon Rodrigo Garcia Gonzalez, i firmës “Skipping Rocks Lab”. Membrana nuk ka shije dhe është e ngrënshme. Por, edhe nëse thith vetëm ujin që përmban dhe vetë membranën e hedh poshtë, ajo dekompozohet për rreth katër javë. , thotë zoti Gonzalez duke e hedhur sferën në ajër. Një shishe plastike uji kërkon qindra vjet për të degraduar. , thotë Lise Honsinger. Por, “Ooho” nuk mund të shërbejë si një zgjidhje e plotë. Ajo nuk mund të rimbushet. Ka përmasa të vogla dhe jetëgjatësinë e ruajtjes në magazinim e ka vetëm për pak ditë. Ekipi thotë se po punon edhe në këtë drejtim. thotë zonja Honsinger. Një tjetër problem është shkallëzueshmëria. Ekipi është në gjendje të prodhojë vetëm disa mijëra në ditë, por po punon për një sistem të automatizuar që do ta rrisë këtë shifër në qindra mijëra. Ata gjithashtu kanë zbuluar mënyrën se si “Ooho” të përmbajë alkol. Pra, kur të porosisni pijen e radhës, përgatituni që ajo t’ju vijë në një gotë rrumbullake të ngrënshme.